Държавен вестник, бр. 26, 2011 г., стр. 31

БРОЙ  26	
Д Ъ Р Ж А В Е Н  В Е С Т Н И К 	
СТР.  31  
по-близо от 25 м от пунктовете по ал. 1, а 
осветителните тела – на разстояние, не по-
близо от 5 м от ОБВВПИ.
(3) Не се допуска осветителните тела да 
се разполагат над ОБВВПИ.
(4) При превоз на ОБВВПИ не се допуска 
превишаване на товароподемността на съот­
ветния вид превозно средство.
Чл. 20. (1) Всички дейности по товарене 
или разтоварване на ОБВВПИ се извърш­
ват с технически изправни и обезопасени 
средства за механизация (ролгани, верижни 
транспортьори, повдигачи, ръчни колички, 
електрокари, високоповдигачи, мотокари и 
др.), а при невъзможност – ръчно.
(2) Служителите, работещи с подвижните 
средства за механизация при товарене или 
разтоварване на ОБВВПИ, трябва да прите­
жават свидетелство за правоуправление на 
електро- и мотокари, електроповдигачи и 
друга техника.
(3) При ръчно товарене или разтоварване 
на ОБВВПИ се спазват следните изисквания:
1. служителите да са инструктирани за 
мерките за безопасност при товарене/разто­
варване на ОБВВПИ от компетентно длъж­
ностно лице;
2. теглото на ОБВВПИ заедно с опаковката 
на товарените или разтоварваните от един 
служител не трябва да превишават за:
а) боеприпасите – 40 кг;
б) негодните боеприпаси, показали не­
удовлетворителни характеристики при из­
питване и забранени за стрелба, и взривни 
вещества – 20 кг;
в) средствата за взривяване – 10 кг;
3. не се допуска пренасяне на боеприпаси 
и средства за взривяване в неизправна или 
отворена опаковка.
Чл. 21. (1) При превозване опаковките с 
ОБВВПИ се нареждат плътно една до друга 
и се укрепват с цел недопускане на падане, 
разместване и удряне, като товарът се раз­
пределя равномерно в превозното средство.
(2) Боеприпасите се товарят в превозните 
средства така, че надлъжната ос на снарядите 
(изстрелите) да е перпендикулярна на посоката 
на движение.
Чл. 22. При товарене в едно превозно сред­
ство на ОБВВПИ от различни номенклатури 
се спазват правилата за съвместно съхраняване 
и превозване на ОБВВПИ по приложение № 1.
Чл. 23. Не се допуска наличието на открит 
огън на разстояние,  по-малко от 100 м от 
мястото на товарене на ОБВВПИ в превоз­
ните средства.
Раздел ІІ
Пренасяне на огнестрелни оръжия и бое­
припаси
Чл. 24. (1) Пренасянето на огнестрелни 
оръжия и боеприпаси за тях калибър до 12,7 
мм с обществен транспорт се извършва един­
ствено от служители на НСО, определени 
от ръководителя на съответното структурно 
звено.
(2) Служителите по ал. 1 могат да пренасят 
незаредени с боеприпас в цевта:
1. пистолети и револвери до 2 броя и до 50 
броя боеприпаси за всяко огнестрелно оръжие;
2. до 1 брой огнестрелно оръжие калибър 
до 12,7 мм и до 120 броя боеприпаси за него.
(3) Не се допуска пренасянето на ОБВВПИ 
във вид на пощенски колетни пратки по всички 
видове транспорт.
Раздел IIІ
Превозване на оръжия, боеприпаси, взривни 
вещества и пиротехнически изделия с авто­
мобилен транспорт
Чл. 25. (1) Превозните средства, опреде­
лени за превозване  на ОБВВПИ, трябва да 
са осигурени с искроуловители и със защита 
от статично електричество. На превозните 
средства отпред и отзад се поставя неутрална 
оранжева табела с размер 40 x 30 см с черен 
кант по краищата с широчина 15 мм.
(2) Преди започване на превозването 
водачите на автомобилите трябва да са ин­
структирани от компетентно длъжностно 
лице за спазване на правилата за превозване 
на ОБВВПИ по наредбата.
Чл. 26. За превозване на ОБВВПИ се из­
ползват само технически изправни, закрити 
и оборудвани с пломбирани противопожарни 
уреди превозни средства, както следва:
1. два пожарогасителя (от 2 кг и от 6 кг) 
с прахообразно вещество;
2. при монтиран неподвижен пожарогасител 
в автомобила – само един от 6 кг;
3. при автомобили с товароносимост под 
3,5 т – 2 пожарогасителя  от по 2 кг;
4. два светлоотразителни конуса или три­
ъгълника;
5. ръчно фенерче без метален корпус за 
всеки член на екипажа.
Чл. 27. При превозване на ОБВВПИ с ав­
томобилен транспорт не се допуска:
1. зареждане на натоварените превозни 
средства с гориво или преливане на гориво 
от резервоара на едно превозно средство в 
резервоара на друго превозно средство;
2. подгряване на двигателите с открит огън;
3. едновременно превозване на ОБВВПИ и 
на запалителни течности (бензин, газьол и др.);
4. пушене в превозните средства и на раз­
стояние, по-малко от 25 м от тях;